Урысей гвардием теухуа хъыбархэр къат
«Къэбэрдей-Балъкъэр» къэрал телерадиокомпанием и радиом и журналист АфIэунэ Светланэ игъэхьэзыр «Законный вопрос» нэтыным хыхьэу, «В эфире Росгвардия» рубрикэщIэр иджы дыдэ къызэригъэпэщащ.
Урысей гвардием и щIыналъэ Управленэм и унафэщIым хъыбарегъащIэ IуэхущIапIэхэм ядэлэжьэнымкIэ и дэIэпыкъуэгъу, полицэм и полковник Исаевэ Ольгэ къызэрыджиIамкIэ, радиом едаIуэхэм мазэм тIэу зэхахынущ Урысей гвардием и республикэ Управленэм и унафэщIхэмрэ офицерхэмрэ лэжьыгъэм зэрытрагъэпсэлъыхьыр.
Пресс-IуэхущIапIэм и унафэщI Исаевэ Ольгэ кIэщIу къытеувыIащ Урысей гвардием и тхыдэм, щIалэгъуалэм зэрадэлажьэм, жылагъуэ зэгухьэныгъэхэмрэ щIыналъэм и хъыбарегъащIэ IуэхущIапIэхэмрэ хуаIэ пыщIэныгъэхэм.
АфIэунэ Светланэ жеIэ къыкIэлъыкIуэ нэтыным Управленэм и унафэщI, полицэм и полковник Васильев Сергей къызэрырагъэблэгъар.
Къыхэгъэщыпхъэщ «В эфире Росгвардия» нэтыныр Кавказ Ищхъэрэм и щIыналъэ псоми я радиохэм зэраIэр.
БЖЬЫХЬЭЛI Розэ.
